b'\n_START_ARTICLE_\nGorica pri Slivnici\n_START_SECTION_\nPoimenovanje\n_START_PARAGRAPH_\nKraj se pravilno imenuje Gorica pri Slivnici, \xc4\x8deprav se ga ve\xc4\x8dkrat napa\xc4\x8dno omenja tudi "Slivnica". Slivnica (pri Celju) je namre\xc4\x8d naselje na hribu nad Gorico pri Slivnici. V preteklosti so kraj poznali tudi pod imenom Glinca, saj je to podro\xc4\x8dje precej bogato z glino.\n_START_SECTION_\nTurizem\n_START_PARAGRAPH_\nOsrednja turisti\xc4\x8dna to\xc4\x8dka kraja je Slivni\xc5\xa1ko jezero, napolnjeno pred \xc5\xa1tiridesetimi leti. Ob jezeru \xc5\xbeivi predvsem ribi\xc5\xa1tvo, na voljo pa je tudi gostinska ponudba ipd.  _NEWLINE_Pohodnikom sta na voljo tudi planinsko-rekreativna pot S klopce na klopco, ki se razteza po hribih ki obdajajo Gorico pri Slivnici ter ostale kraje znotraj lokalne KS. Pot, ki je primerna tudi za dru\xc5\xbeine in deloma tudi za kolesarje, je opremljena s klopcami, informacijskimi tablami in smernimi mizami, s klopic pa se razprostirajo tudi razgledi. Gorico pri Slivnici pre\xc4\x8dka tudi Marijina romarska pot.'